Και ο Κυνηγετικός Σύλλογος Ξάνθης λέει ΟΧΙ στη δημιουργία αιολικού πάρκου στην περιοχή του Λειβαδίτη | KralNews\nΚαι ο Κυνηγετικός Σύλλογος Ξάνθης λέει ΟΧΙ στη δημιουργία αιολικού πάρκου στην περιοχή του Λειβαδίτη\nOn Air Media Group Παρασκευή, Μαρτίου 19, 2021 Δεν υπάρχουν σχόλια\nΣτηρίζει και συνυπογράφει την προσπάθεια των τοπικών φορέων και συλλόγων.\nΛέμε ΟΧΙ στην δημιουργία αιολικού πάρκου στην περιοχή του Λειβαδίτη, στηρίζουμε και συνυπογράφουμε την προσπάθεια των παρακάτω τοπικών φορέων και συλλόγων:\nτο τελευταίο διάστημα παρατηρούμε την αύξηση του ενδιαφέροντος εταιριών για την εκμετάλλευση της αιολικής ενέργειας με εγκατάσταση όλο και περισσότερων αιολικών σταθμών στα ελληνικά βουνά. Ανάμεσα στις περιοχές που μπήκαν στο στόχαστρο, αυτή τη φορά είναι και η δική μας.\nΈτσι τον Ιανουάριο του 2021 κατατέθηκε από την εταιρία AIRENERGY_ΜΙΚΡΟΒΟΥΝΙ Ι.Κ.Ε. (Θυγατρική της AIRENERGY που τοποθετεί ανεμογεννήτριες σ’ όλη τη χώρα) αίτηση στη Ρυθμιστική Αρχή Ενέργειας για αδειοδότηση και εγκατάσταση αιολικού σταθμού συνολικής ισχύος 58,8 MW με τοποθέτηση 14 τεράστιων ανεμογεννητριών ύψους 210 μέτρων στο Αχλαδόβουνο (Τσαλ) της Ξάνθης.\nΦεβρουάριο του 2021 η ίδια εταιρία, με τις θυγατρικές της AIRENERGY_ΔΡΥΜΟΣ-ΦΑΝΑΡΙ-ΕΡΜΑΡΙΟ Ι.Κ.Ε. και AIRENERGY_ΚΑΠΕΤΑΝ ΘΕΟΛΟΓΟΣ Ι.Κ.Ε. κατέθεσε δύο αιτήσεις για τοποθέτηση ακόμα 16, μεγαλύτερων, ανεμογεννητριών, ύψους 230 μέτρων στην περιοχή του Λειβαδίτη Ξάνθης. Οι αιτήσεις αφορούν δύο αιολικούς σταθμούς, ισχύος 60 MW και 36 MW αντίστοιχα, που θα αναπτυχθούν στο οροπέδιο γύρω από τον οικισμό του Λειβαδίτη, από το Ερμάριο (Αμπάρ Καγιά) μέχρι τον Καπετάν Θεολόγο.\nΑν δοθεί η άδεια εγκατάστασης από τη ΡΑΕ, περικυκλώνεται κυριολεκτικά ο οικισμός του Λειβαδίτη από 16 ανεμογεννήτριες, με τι κοντινότερες από αυτές σε απόσταση μόλις 1.300 μέτρων, βόρεια και νότια του οικισμού. Τοποθετούνται επίσης ανεμογεννήτριες σε απόσταση 1.300 μέτρων από τον οικισμό της Καλύβας και 3 χιλιομέτρων από τους δύο οικισμούς του Καρυόφυτου.\nΕπίσης οι αιολικοί σταθμοί βρίσκονται στα όρια του καταφυγίου άγριας ζωής «Τσανάκ Ντερέ» του Καρυόφυτου και μόλις 1.800 μέτρα από τον, εμβληματικό για το νομό Ξάνθης, καταρράκτη του Λειβαδίτη.\nΘεωρούμε ότι το συγκεκριμένο έργο είναι εγκληματικό για την περιοχή και η υποβάθμισή της, αν υλοποιηθεί, θα είναι τεράστια. Εκτός από την ριζική αλλαγή του τοπίου δημιουργεί μια σειρά μεγάλων προβλημάτων. Μιλάμε για μια περιοχή που βρίσκεται στην καρδιά της οροσειράς της Ροδόπης και οι παρεμβάσεις που θα γίνουν για τις διανοίξεις των δρόμων πρόσβασης και των γηπέδων των ανεμογεννητριών, οι τεράστιες ποσότητες σκυροδέματος για τις βάσεις, οι πυλώνες, θα επιφέρουν μεγάλες και ανεπανόρθωτες πληγές στο οικοσύστημά της και στη βιοποικιλότητα αλλά και πιθανές αλλαγές στο μικροκλίμα της περιοχής. Λίγα μέτρα μακριά βρίσκεται ένας από τους ελάχιστους όξινους τυρφώνες της Ελλάδας. Φόβοι υπάρχουν και για τον υπόγειο υδροφόρο ορίζοντα και κατά συνέπεια για την υδροδότηση όλων των γύρω οικισμών.\nΗ όχληση από το θόρυβο, με τις ανεμογεννήτριες τόσο κοντά στους οικισμούς, θα είναι ανυπόφορη. Μεγάλες θα είναι οι βλάβες που θα υποστεί ο τουρισμός και οι επαγγελματίες που ασχολούνται μ’ αυτόν, την ίδια ώρα που γίνονται προσπάθειες να οργανωθεί και να αναδειχτεί αυτή η πανέμορφη περιοχή. Τέλος με την τοποθέτησή τους σε μια περιοχή που χρησιμοποιείται από κτηνοτρόφους και καλλιεργητές μεγάλο θα είναι το πλήγμα και σ’ αυτούς τους τομείς.\nΓια όλους τους παραπάνω λόγους οι παρακάτω φορείς και σύλλογοι δηλώνουμε ότι θα αγωνιστούμε με κάθε νόμιμο μέσο να υπερασπίσουμε την υπέροχη φύση της Ροδόπης και να την παραδώσουμε στις επόμενες γενιές όπως τη βρήκαμε. Δεν είμαστε αντίθετοι στην παραγωγή ενέργειας από Ανανεώσιμες Πηγές, όπως ο άνεμος, αναρωτιόμαστε όμως πόσο «φιλικές προς το περιβάλλον» είναι τέτοιου είδους παρεμβάσεις όταν καταστρέφουν τόπους με σπάνια φυσική ομορφιά. Αδυνατούμε να καταλάβουμε πως προστατεύουμε τη φύση καταστρέφοντάς την!\nΣαν πρώτο βήμα, εφόσον έχουμε έννομο συμφέρον, θα καταθέσουμε ένσταση στη Ρυθμιστική Αρχή Ενέργειας ώστε να μην προχωρήσει η αδειοδότηση.\nΣ’ αυτό τον αγώνα θέλουμε μαζί μας και τις αρχές του τόπου, το Δήμο Ξάνθης και την Περιφέρεια Ανατολικής Μακεδονίας και Θράκης αφού πλήττεται και ο δικός τους σχεδιασμός για τουριστική ανάπτυξη της περιοχής.\nΘέλουμε όμως μαζί μας κι όλους εσάς ώστε με μια φωνή να κερδίσουμε το αυτονόητο!\nΤο κείμενο συνυπογράφουν δια των εκπροσώπων τους οι παρακάτω:\n1. Πολιτιστικός Και Φυσιολατρικος Σύλλογος Λειβαδίτη\n2. Σύλλογος κατοίκων και φίλων Άνω Καρυόφυτου\n3. Πολιτιστικός Σύλλογος Νέων και φίλων Καρυόφυτου\n4. Πολιτιστικός σύλλογος Καλλιθέας ο προφήτης Ηλίας\n5. Σύλλογος Ξενοδόχων Νομού Ξάνθης\n6. Ελληνικός Ορειβατικός Σύλλογος Ξάνθης\n7. Αθλητικός Πολιτιστικός Σύλλογος Δρομέων Ξάνθης Xanthirunners\n8. Ορειβατική Λέσχη Ξάνθης\n9. Κυνηγετικός σύλλογος Σταυρούπολης Ξάνθης\n10. Rodopi Ultra Trail\n11. ΚΟΙΝΣΕΠ “Κρίνος της Ροδόπης”\n12. Α. Μ. Κ. Ε. Δράση και Ενέργεια:Νέστος Ροδόπη Θράκη\n13. Riverland outdoor activities Γραφείο διοργάνωσης Υπαίθριων Δραστηριοτήτων Αναψυχής\n14. Ορειβατικό Καταφυγιο ΕΟΣ Ξάνθης\n15. ΙΚΕ Χαϊντού restaurant Δασικό χωριό Ερύμανθου\n16. Δασικος Συνεταιρισμός Ρεύματος «Η Χαϊντού\n17. Δασικος Συνεταιρισμός Ρεύματος-Ωραίου


Άρθρα Γεγονότα μετά την ημερομηνία αναφοράς των χρηματοοικονομικών καταστάσεων\n(Γεγονότα μετά την ημερομηνία αναφοράς των χρηματοοικονομικών καταστάσεων)\nΓΕΓΟΝΟΤΑ ΜΕΤΑ ΤΗΝ ΗΜΕΡΟΜΗΝΙΑ ΑΝΑΦΟΡΑΣ ΤΩΝ ΧΡΗΜΑΤΟΟΙΚΟΝΟΜΙΚΩΝ ΚΑΤΑΣΤΑΣΕΩΝ\nΧαράλαμπος Τσούσης, MSc Λογιστικής ΑΣΟΕΕ\nΟ πλέον πρόσφατος νόμος περί Ελληνικών Λογιστικών Προτύπων (ΕΛΠ, Ν. 4308/2014), ο οποίος για τα θέματα που αφορούν στην προετοιμασία των ετήσιων χρηματοοικονομικών καταστάσεων βρίσκεται σε ισχύ για χρήσεις που αρχίζουν μετά την 31η Δεκεμβρίου 2014, αναφέρεται μεταξύ άλλων και στο ζήτημα της συμπερίληψης της οικονομικής επίπτωσης γεγονότων που συνέβησαν μετά το τέλος της λογιστικής περιόδου και μέχρι την ημερομηνία έγκρισης από το αρμόδιο όργανο, στις προς δημοσίευση χρηματοοικονομικές καταστάσεις της υπόχρεης οντότητας (άρθρο 17, παράγραφος 8). Η συμπερίληψη αυτή αναλόγως της φύσης των προαναφερθέντων γεγονότων μπορεί να λάβει είτε την μορφή του επηρεασμού των κονδυλίων του ισολογισμού/κατάστασης αποτελεσμάτων είτε την μορφή της απλής γνωστοποίησης στις σημειώσεις.\nΜε το σημείωμα αυτό θα επιχειρήσουμε να εξετάσουμε το συγκεκριμένο ζήτημα μέσα στο νέο λογιστικό πλαίσιο που διαμορφώνεται με τα ΕΛΠ, σε σύγκριση με τα όσα προβλέπονταν από την οικεία νομοθεσία όπως ίσχυε προηγουμένως. Επιπλέον, θα αποπειραθούμε μία όσο το δυνατόν περιεκτική αναφορά στο αντίστοιχο πλαίσιο που καθορίζεται από τα Διεθνή Πρότυπα Χρηματοοικονομικής Αναφοράς (ΔΠΧΑ), με στόχο να καταγραφούν εν συντομία οι συγκλίσεις και να ανιχνευθούν οι τυχόν διαφορές.\n2. Προϊσχύουσες ελληνικές διατάξεις (Π.Δ.1123/1980 και εμπορική νομοθεσία)\nΣτην προϊσχύουσα λογιστική νομοθεσία (ΕΓΛΣ, Π.Δ.1123/1980) δεν γινόταν ρητή αναφορά στο θέμα της αξιολόγησης και ένταξης των επιπτώσεων οικονομικών γεγονότων που συνέβησαν μετά την ημερομηνία αναφοράς και τα οποία ενδέχεται να παρείχαν ουσιώδεις πληροφορίες και δεδομένα για την χρηματοοικονομική θέση και επίδοση της αναφερόμενης οντότητας κατά την παραπάνω ημερομηνία.\nΣχετική πάντως μπορεί να θεωρηθεί η διάταξη της περ. 32, παρ. 4.1.501 του ΕΓΛΣ (Περιεχόμενο του Προσαρτήματος), με την οποία γινόταν δεκτό ότι στις σημειώσεις θα πρέπει να περιλαμβάνονται και οποιεσδήποτε άλλες πληροφορίες που κρίνονται αναγκαίες για την επίτευξη των σκοπών της αρτιότερης πληροφόρησης των μετόχων και των τρίτων, και της παρουσίασης μιας πιστής εικόνας της περιουσίας, της χρηματοοικονομικής κατάστασης (θέσης) και των αποτελεσμάτων της οικονομικής μονάδας.\nΕπιπλέον, στο ευρύτερο πλαίσιο της εμπορικής νομοθεσίας περί ΑΕ (ΚΝ 2190/1920) στο άρθρο 42α, παρ. 3 όπως αυτό ίσχυε πριν την έναρξη ισχύος του Ν. 4308/2014, αναφερόταν ότι σε περίπτωση που η εφαρμογή των σχετικών διατάξεων του Νόμου δεν επαρκούσε για την παρουσίαση της πραγματικής εικόνας, θα έπρεπε να παρέχονται όλες οι αναγκαίες συμπληρωματικές πληροφορίες για την επίτευξη του σκοπού αυτού. Κάθε τέτοια παρέκκλιση θα έπρεπε να αναφέρεται στο προσάρτημα μαζί με την πλήρη αιτιολόγησή της και με πληροφορίες για τις επιδράσεις της πάνω στην περιουσιακή διάρθρωση, την χρηματοοικονομική θέση και τα αποτελέσματα χρήσης της εταιρείας.\nΕπιπρόσθετα, στο άρθρο 43α (παρ. 1) όπως ίσχυε μέχρι τις 7/7/2016 (οπότε και κωδικοποιήθηκε με τον Ν. 4403/2016) οριζόταν ότι λαμβάνονται υπόψη όλες οι υποχρεώσεις, οι προβλεπόμενες υποχρεώσεις και οι πιθανές ζημίες που προέκυψαν κατά τη διάρκεια του τρέχοντος ή των προηγούμενων ετών, ακόμα και αν αυτές καθίστανται εμφανείς κατά το χρονικό διάστημα που μεσολαβεί μεταξύ της ημερομηνίας του Ισολογισμού και της ημερομηνίας κατάρτισης αυτού.\nΑκόμη, στο άρθρο 43α (παρ. 3) προβλεπόταν ότι η ετήσια Έκθεση Διαχείρισης του Διοικητικού Συμβουλίου όφειλε να μνημονεύει κάθε σημαντικό γεγονός που έλαβε χώρα από τη λήξη της χρήσης μέχρι την ημέρα υποβολής της Έκθεσης αυτής στην Γενική Συνέλευση των μετόχων.\nΣτην ίδια βάση, οι διατάξεις του νόμου περί ΕΠΕ (Ν. 3190/1955, άρθρο 22) παρέπεμπαν απευθείας στις παραπάνω διατάξεις του προαναφερθέντος ΚΝ 2190/1920 και όριζαν επί της ουσίας τις ίδιες υποχρεώσεις για την αναφερόμενη οντότητα.\n3. Τρέχουσες ελληνικές διατάξεις (Ν. 4308/2014)\nΣτο Παράρτημα Α’ (Ορισμοί) των ΕΛΠ ως «γεγονός» (event) ορίζεται οποιοδήποτε συμβάν δημιουργεί μεταβολή στα περιουσιακά στοιχεία ή τις υποχρεώσεις της οντότητας, συμπεριλαμβανομένων των ενδεχόμενων περιουσιακών στοιχείων και υποχρεώσεων. Επομένως ως «γεγονότα μετά την ημερομηνία αναφοράς» μπορούν να εννοηθούν όλα εκείνα τα πραγματικά περιστατικά τα οποία έλαβαν χώρα μετά το πέρας της χρήσης τα οποία ενσωματώνουν οικονομική ουσία και, σύμφωνα με την εύλογη και τεκμηριωμένη εκτίμηση της διοίκησης της οντότητας, επηρεάζουν με τον ένα ή τον άλλο τρόπο τα κονδύλια που απεικονίζονται στις χρηματοοικονομικές καταστάσεις ή τις πληροφορίες που οφείλεται να περιλαμβάνονται στις σημειώσεις επί αυτών (οι οποίες και αποτελούν αναπόσπαστο τμήμα των χρηματοοικονομικών καταστάσεων).\nΧρήσιμες επεξηγήσεις για τα προαναφερθέντα περιέχει η Λογιστική Οδηγία εφαρμογής του νόμου 4308/2014 (Λογιστική Οδηγία ΕΛΤΕ, Οκτώβριος 2015). Πιο συγκεκριμένα, στην παράγραφο 17.8.1 της υπόψη Λογιστικής Οδηγίας καθορίζεται η χρονική στιγμή κατά την οποία παύει η αναγνώριση τυχόν γεγονότων που συνέβησαν μετά το τέλος της χρήσης στις χρηματοοικονομικές καταστάσεις αυτής. Η χρονική στιγμή αυτή είναι η ημερομηνία κατά την οποία το αρμόδιο όργανο εγκρίνει τις χρηματοοικονομικές καταστάσεις, δηλαδή η ημερομηνία υπογραφής τους από το ΔΣ ή τους Διαχειριστές για τις ΑΕ και τις ΕΠΕ, αντιστοίχως.\nΔιάκριση γεγονότων μετά την ημερομηνία αναφοράς σε διορθωτικά και μη\nΠεραιτέρω, η ίδια παράγραφος θέτει το ζήτημα της διάκρισης των ανωτέρω γεγονότων μεταξύ:\n• αυτών που αναφέρονται σε συνθήκες που υπήρχαν στο τέλος της χρήσης (για τους σκοπούς του σημειώματος αυτού, «Α κατηγορία»), και των οποίων οι επιπτώσεις θα πρέπει να λαμβάνονται υπόψη για την παρουσίαση των σχετικών κονδυλίων του ισολογισμού και της κατάστασης αποτελεσμάτων. Το γεγονότα αυτά θα μπορούσαν να αποκληθούν διορθωτικά (adjusting), καθώς οδηγούν σε δικαιότερη επιμέτρηση των κονδυλίων που περιλαμβάνονται στις χρηματοοικονομικές καταστάσεις ενώ συμβαίνουν σε μεταγενέστερο χρόνο από την ημερομηνία για την οποία αυτές συντάσσονται.\n• αυτών που λαμβάνουν χώρα μετά την ημερομηνία ισολογισμού βάσει της αρχής του δεδουλευμένου και πρέπει να αναγνωρισθούν στην επόμενη χρήση στη διάρκεια της οποίας συμβαίνουν (για τους σκοπούς του σημειώματος αυτού, «Β κατηγορία»). Τα γεγονότα αυτά θα μπορούσαν να ονομαστούν και μη διορθωτικά (non-adjusting), λαμβάνοντας υπόψη ότι δεν επιφέρουν αλλαγές στην αξία επιμέτρησης κάποιου απεικονιζόμενου στις ετήσιες καταστάσεις κονδυλίου. Παρόλα αυτά, αν τα εν λόγω γεγονότα κρίνεται ότι έχουν σημαντική επίπτωση για την οντότητα θα πρέπει να αναλύονται στις σημειώσεις των χρηματοοικονομικών καταστάσεων της κλειόμενης περιόδου.\nΕπιπλέον, η Λογιστική Οδηγία αναφέρει παραδείγματα, και συγκεκριμένα δύο (2) για κάθε μία από τις παραπάνω κατηγορίες. Τα παραδείγματα αυτά έχουν ως εξής:\nΑ Κατηγορία (διορθωτικά γεγονότα):\nα) Πτώχευση πελάτη η οποία τυπικά λαμβάνει χώρα μετά την ημερομηνία αναφοράς, λόγω συνθηκών όμως που εκτιμάται ότι ήδη ίσχυαν κατά την ημερομηνία αυτή. Ενδείξεις τέτοιων συνθηκών κατά την ημερομηνία αναφοράς είναι η εκκρεμής αίτηση πτώχευσης που ενδεχομένως έχει ήδη υποβληθεί στις αρμόδιες αρχές εκ μέρους του πελάτη, η παύση της εμπορικής δραστηριότητας ή η φορολογική αδράνεια, η διόγκωση/στασιμότητα και μη εξόφληση των εμπορικών και δανειακών του υποχρεώσεων σε σταθερή βάση κλπ. Τέτοιες περιπτώσεις συνδυαζόμενες με την πτώχευση του πελάτη μετά την ημερομηνία του ισολογισμού αλλά πριν την έγκρισή του από το αρμόδιο όργανο, καταδεικνύουν ότι το υπόλοιπο του κονδυλίου «Απαιτήσεις από πελάτες» που απεικονίζεται στον ισολογισμό είναι προφανώς υπερτιμημένο, έχοντας σαν αποτέλεσμα την ισόποση διόγκωση των ιδίων κεφαλαίων της οντότητας (με ότι αυτό συνεπάγεται αναφορικά με την συμμόρφωση προς την αρχή της αληθινής και δίκαιης παρουσίασης της θέσης και επίδοσής της).\nβ) Πώληση αποθεμάτων μετά την ημερομηνία ισολογισμού, σε τιμή μικρότερη από την καθαρή ρευστοποιήσιμη αξία αυτών κατά την ημερομηνία αναφοράς. Το παραπάνω γεγονός μπορεί να αποτελεί ένδειξη ότι αν ως τιμή επιμέτρησης των αποθεμάτων στο τέλος της χρήσης ληφθεί υπόψη η καθαρή ρευστοποιήσιμη αξία αυτών κατά την ημερομηνία αναφοράς, η αξία του συγκεκριμένου στοιχείου ενερητικού (αποθέματα) θα εμφανιστεί λανθασμένα μεγαλύτερη από την ρευστοποιήσιμη αξία που τελικά πράγματι μπορεί να επιτευχθεί από την οντότητα για την διάθεση (πώληση) των συγκεκριμένων αγαθών.\nΒ Κατηγορία (μη διορθωτικά γεγονότα):\nα) η μεταβολή της τρέχουσας αξίας ενός χρεογράφου μετά την ημερομηνία αναφοράς.\nβ) η μεταβολή της συναλλαγματικής ισοτιμίας μετά την ημερομηνία αναφοράς.\nΚαι τα δύο γεγονότα δεν μπορούν να θεωρηθούν διορθωτικά καθώς δεν καταδεικνύουν συνθήκες που ίσχυαν κατά την ημερομηνία του ισολογισμού (καθώς οι τρέχουσες τιμές των χρεογράφων και οι συναλλαγματικές ισοτιμίες είναι λογικό να διακυμαίνονται συνεχώς).\nΕπιπλέον παραδείγματα για την πρώτη από τις ανωτέρω περιπτώσεις περιλαμβάνονται στο οικείο ΔΛΠ 10 (βλ. παρακάτω στην σχετική ενότητα).\nΥπενθυμίζεται ότι ο Ν. 4308/2014 (άρθρο 17, παρ. 7) προβλέπει ότι οι οντότητες που καταρτίζουν τις χρηματοοικονομικές τους καταστάσεις σύμφωνα με το λογιστικό πλαίσιο των ΕΛΠ δύνανται να αναζητούν ερμηνευτική καθοδήγηση από τα σχετικά ΔΠΧΑ (τμήμα των οποίων αποτελούν τα ΔΛΠ), στο βαθμό που οι ρυθμίσεις των προτύπων αυτών δεν έρχονται σε αντίθεση με άλλες διατάξεις του νόμου.\nH παραπάνω αναγνώριση προφανώς προβλέπεται από τα ΕΛΠ μέσα στο πλαίσιο της πραγματικής και δίκαιης παρουσίασης των οικονομικών μεγεθών της οντότητας, διαμέσου των χρηματοοικονομικών καταστάσεων.\nΠιο συγκεκριμένα, στο άρθρο 17, παρ. 1 αναφέρεται ρητά ότι η αναγνώριση και η επιμέτρηση των κονδυλίων των χρηματοοικονομικών καταστάσεων θα πρέπει να γίνεται με σύνεση και ξεχωριστά για κάθε κονδύλιο. Σύμφωνα με το οικείο χωρίο στους Ορισμούς του νόμου (Παράρτημα Α) ως σύνεση ορίζεται η αρχή της επιμέτρησης των περιουσιακών στοιχείων και των υποχρεώσεων, κατά την οποία υιοθετείται ουδέτερη και όχι ατεκμηρίωτα αισιόδοξη στάση αναφορικά με εκτιμήσεις για το παρόν και το μέλλον.\nΠεραιτέρω, στο ίδιο άρθρο, παρ. 6 ο Ν. 4308/2014 ορίζει ότι τα κονδύλια των χρηματοοικονομικών καταστάσεων θα πρέπει να αντικατοπτρίζουν την οικονομική ουσία των συναλλαγών ή γεγονότων.\n4. Κοινοτική λογιστική νομοθεσία (Οδηγία 2013/34/ΕΕ)\nΗ Κοινοτική Οδηγία 2013/34/ΕΕ προβλέπει ότι οι μεσαίες και οι μεγάλες οντότητες θα πρέπει να αναφέρουν στις σημειώσεις των ετήσιων χρηματοοικονομικών καταστάσεων την φύση και την επίπτωση σημαντικών γεγονότων που προκύπτουν μετά το τέλος του έτους τα οποία δεν αντικατοπτρίζονται στα αποτελέσματα χρήσης ή στον ισολογισμό (άρθρο 17, παρ. 1, περ. ιζ).\nΕπομένως αν και τυπικά θα μπορούσε κανείς να ισχυριστεί ότι προηγουμένως δεν υπήρχε απόλυτη ταύτιση στην διατύπωση, σε κάθε περίπτωση με τον νέο νόμο για τα ΕΛΠ η Ελλάδα φαίνεται να συμμορφώνεται πλήρως στο σημείο αυτό με τα απαιτούμενα από το κοινοτικό λογιστικό πλαίσιο.\n5. Αντίστοιχες διατάξεις των ΔΠΧΑ\nΟι σχετικές διατάξεις των Διεθνών Προτύπων Χρηματοοικονομικής Αναφοράς περιλαμβάνονται στο οικείο ΔΛΠ 10 «Γεγονότα μετά την ημερομηνία αναφοράς» και στην ουσία τους είναι όμοιας φύσης με τις προβλεπόμενες από τα ΕΛΠ.\nΕπιπλέον παραδείγματα διορθωτικών γεγονότων\nΣτις παραγράφους 8 και 9 του ΔΛΠ 10 παρατίθενται επιπλέον παραδείγματα διορθωτικών γεγονότων που λαμβάνουν χώρα μετά την ημερομηνία αναφοράς (ημερομηνία ισολογισμού).\nΕνδεικτικά επιπλέον παραδείγματα που αναφέρονται στο πρότυπο είναι:\nα) Η εκδίκαση νομικής υπόθεσης από την οποία επιβεβαιώνεται ότι η οντότητα βαρυνόταν με συγκεκριμένη δέσμευση κατά την ημερομηνία αναφοράς. Στην περίπτωση αυτή, θα πρέπει να αναγνωριστεί σχετική πρόβλεψη (υποχρέωση) σύμφωνα με το ΔΛΠ 37 ή το ποσό της ήδη σχηματισμένης πρόβλεψης να διορθωθεί αναλόγως (προς τα πάνω ή προς τα κάτω, ανάλογα με το αν το αποτέλεσμα της εκδίκασης ήταν δυσμενές ή ευνοϊκό για την οντότητα).\nβ) Ο τελικός καθορισμός του κόστους απόκτησης ή των εσόδων από πώληση παγίων, όταν τα σχετικά μεγέθη οριστικοποιούνται μετά την ημερομηνία αναφοράς του ισολογισμού.\nγ) Η μεταγενέστερη αποκάλυψη απατών ή λαθών, που καθιστούν αναξιόπιστες τις χρηματοοικονομικές καταστάσεις όπως είχαν αρχικά καταρτιστεί.\n6. Εγγραφές διανομής του καθαρού αποτελέσματος μετά φόρου της περιόδου αναφοράς\nΤο συγκεκριμένο θέμα φαίνεται να έχει απασχολήσει πολύ την ελληνική λογιστική κοινότητα μετά την έναρξη εφαρμογής των ΕΛΠ. Επιπλέον, ενώ η διανομή των τρεχόντων κερδών αποτελεί μεταγενέστερο γεγονός που δεν μπορεί να χαρακτηριστεί διορθωτικό ή μη (καθώς επισυμβαίνει μετά την έγκριση των καταστάσεων από το αρμόδιο όργανο διοίκησης), ρητή αναφορά σε αυτό γίνεται και στο οικείο ΔΛΠ 10. Σε αυτή την βάση, χρήσιμη θεωρήθηκε μια σύντομη αναφορά των σχετικών διατάξεων.\nΠ.Δ.1123/1980 και ΚΝ 2190/1920\nΤο ΕΓΛΣ προέβλεπε την χρησιμοποίηση του Λογαριασμού 88 «Αποτελέσματα προς διάθεση» για την καταχώρηση της διανομής του καθαρού αποτελέσματος που προέκυψε για την υπόψη χρήση, με λογιστικές εγγραφές που διενεργούνταν στα λογιστικά βιβλία με ημερομηνία καταχώρησης την ημερομηνία αναφοράς (παρ. 2.2.811).\nΕπιπλέον, παρείχε αναλυτικές οδηγίες για την προβλεπόμενη χρέωση και πίστωση του λογαριασμού αυτού (στους κατάλληλους υπολογαριασμούς) με συνέπεια στο τελικό Ισοζύγιο Γενικής Λογιστικής της χρήσης να περιλαμβάνονται τα αποθεματικά (τακτικά ή έκτακτα), η προκαταβολή εταιρικού φόρου εισοδήματος επόμενου έτους και τα πληρωτέα μερίσματα στους μετόχους, που αναμένονταν να προκύψουν από την μεταγενέστερη διανομή των καθαρών κερδών της χρήσης.\nΤέλος, προβλεπόταν και η δημοσίευση σχετικού πίνακα μαζί με τον ισολογισμό και τα αποτελέσματα χρήσης («Πίνακας Διαθέσεως Αποτελεσμάτων») ο οποίος αποτελούσε τμήμα των προς δημοσίευση οικονομικών καταστάσεων.\nΣτο άρθρο 36 της Λογιστικής Οδηγίας αναφέρεται ρητά ότι τα διανεμόμενα μερίσματα θα πρέπει να καταχωρούνται στα λογιστικά αρχεία της οντότητας ως υποχρεώσεις με ισόποση και ταυτόχρονη μείωση των αποτελεσμάτων εις νέο, κατά τον χρόνο έγκρισής τους από την Γενική Συνέλευση των μετόχων/εταίρων. Άρα, θα πρέπει να περιλαμβάνονται ως στοιχείο στον ισολογισμό της επόμενης περιόδου και όχι σε αυτόν της κλειόμενης περιόδου, στην οποία προέκυψε καθαρό κέρδος μετά φόρου.\nΕπιπλέον, η οντότητα δεν θα πρέπει να αναγνωρίζει στην κλειόμενη περίοδο την προκαταβολή φόρου εισοδήματος για το επόμενο φορολογικό έτος. Το σχετικό ποσό θα πρέπει να αναγνωρίζεται και να καταχωρείται στα λογιστικά βιβλία (αρχεία) της υπόχρεης οντότητας και να αναγνωρίζεται με την καταβολή του σχετικού ποσού, κατά την επόμενη χρήση.\nΆποψή μας είναι ότι τα ανωτέρω βρίσκονται σε συμμόρφωση με τα προβλεπόμενα από τα ΔΠΧΑ και ειδικά με τις διατάξεις περί αναγνώρισης των υποχρεώσεων (όπως θα δούμε αμέσως μετά).\nΤέλος, ειδικά όσον αφορά το τακτικό αποθεματικό με το έγγραφο του ΣΛΟΤ 823/1.6.2016 έγινε δεκτό ότι όταν το ήδη συσσωρευμένο σχετικό ποσό από προηγούμενες χρήσεις κατά την ημερομηνία αναφοράς δεν υπερβαίνει το ελάχιστο όριο που ορίζει ο νόμος και δεδομένου ότι ο σχηματισμός περαιτέρω αποθεματικού είναι υποχρεωτικός, η εταιρεία μπορεί να προβαίνει στο σχηματισμό και λογιστική απεικόνιση του τακτικού αποθεματικού με το εν λόγω ποσό στο τέλος της κλειόμενης χρήσης (και όχι μετά την έγκρισή του από την Γενική Συνέλευση της επόμενης χρήσης).\nΔΠΧΑ (ΔΛΠ 10)\nΌσον αφορά την διανομή μερισμάτων από τα καθαρά κέρδη της περιόδου αναφοράς, στις παραγράφους 12 και 13 του ΔΛΠ 10 ορίζεται ότι η σχετική υποχρέωση δεν θα πρέπει να αναγνωρίζεται στον ισολογισμό της κλειόμενης περιόδου, καθώς καμία δέσμευση της οντότητας δεν υφίσταται ακόμη κατά την συγκεκριμένη χρονική στιγμή.\nΗ προσέγγιση αυτή φαίνεται να είναι σε αρμονία με τα οριζόμενα στο έγγραφο «Conceptual Framework for Financial Reporting 2010» του IASB (Συμβούλιο Διεθνών Λογιστικών Προτύπων), στο οποίο παρατίθενται μεταξύ άλλων και οι προϋποθέσεις αναγνώρισης των διαφόρων κονδυλίων των χρηματοοικονομικών καταστάσεων. Εκεί καθορίζεται ότι ως υποχρέωση (liability) νοείται η δέσμευση της οντότητας, που προέρχεται από παρελθοντικό γεγονός και η οποία αναμένεται να οδηγήσει σε μελλοντική εκροή οικονομικών ωφελημάτων. Στην περίπτωση των μερισμάτων προς διανομή και της προκαταβολής εταιρικού φόρου εισοδήματος το συγκεκριμένο παρελθοντικό γεγονός από το οποίο θα πηγάσει η υποχρέωση θα έχει επισυμβεί με την συνεδρίαση της ετήσιας τακτικής Γενικής Συνέλευσης και την υποβολή της ετήσιας δήλωσης φορολογίας εισοδήματος, αντίστοιχα. Άρα σε αμφότερες τις περιπτώσεις η υποχρέωση γεννάται τελικά για την οντότητα μέσα στην επόμενη περίοδο, οπότε και αναγνωρίζεται.\nΕπιπλέον, γνώμη μας είναι ότι η καθοδήγηση που παρασχέθηκε από το ΣΛΟΤ με το προαναφερθέν έγγραφο 823/1.6.2016 αναφορικά με τον σχηματισμό και αναγνώριση τακτικού αποθεματικού στην κλειόμενη περίοδο αναφοράς δεν βρίσκεται σε αντίθεση με το πνεύμα των ΔΠΧΑ, καθώς στην παράγραφο 4.15 του «Conceptual Framework for Financial Reporting 2010» αναφέρεται ότι η σχετική δέσμευση της οντότητας που πρέπει να αποτυπωθεί στις χρηματοοικονομικές καταστάσεις μπορεί να δημιουργείται και από υποχρεωτικές διατάξεις νόμου (στην περίπτωσή μας, από το άρθρο 44 του ΚΝ 2190/1920 για τις ΑΕ και το άρθρο 24 του Ν. 3190/1955 για τις ΕΠΕ).\nΔιαβάστε το ακόλουθο θέμα :https://www.taxheaven.gr/laws/circular/view/circular/26725


Στην αναζητηση για προσφυγες Βρεθηκαν 51 σελιδες\nΤΟ ΠΑΝΩ ΧΕΡΙ ΕΧΕΙ ΣΤΗΝ ΕΥΡΩΠΗ Ο ΕΡΝΤΟΓΑΝ\nΔεν κρίνεις μονάχα τον Τούρκο. Στο γήπεδο οι αντίπαλοι είναι δυο. Μ' αυτά που κάνει ο Τούρκος κρίνεις και την άλλη πλευρά.\n''Να περάσουν οι πρόσφυγες, να μην περάσει ο φασισμός'' το ένα πανό με την υπογραφή κάποιας αέρα πατέρα χαρτοπόλεμος ''Αντιρατσιστική πρωτοβουλία''.\nΝέο επεισόδιο στο δράμα των μεταναστών, κοντά στους Παξούς. Μια ακόμα σελίδα θανατική στα ελληνικά νερά. Και κανείς δεν είναι σε θέση να προβλέψει για...\nΜΑΘΕΤΕ, ΡΕ, ΓΡΑΜΜΑΤΑ...\nΔιαβάζεις πρώτα του τίτλο του ρεπορτάζ. Έτσι πάει. Μετά το μάτι πέφτει στη φωτογραφία. Αυτή είναι η σειρά πρώτα τα μεγάλα γράμματα ή πρώτα τη φωτογραφία που συνοδεύει το κείμενο και μετά ο αναγνώστης θα αποφασίσει αν θα διαβάσει τις αράδες.\nΟ ΤΑΞΙΤΖΗΣ ΖΗΤΗΣΕ ΠΡΩΤΑ… ΔΙΑΒΑΤΗΡΙΟ ΤΗΣ ΠΕΛΑΤΙΣΣΑΣ\nΚαταφοβισμένη η γυναίκα σαλτάρει στο ταξί, να γλυτώσει απ’ αυτόν που την κυνηγάει να την σκοτώσει. Είναι και στα αίματα, δικά της, αλλουνού, που να ξέρει ο πανικοβληθείς ταξιτζής, που επιτόπου την αποπαίρνει:\nΓΙΑΤΙ ΟΙ ΕΛΛΗΝΕΣ ΑΓΑΠΑΜΕ ΤΟΥΣ... ΠΡΟΣΦΥΓΕΣ\nΚάθε μέρα, μα κάθε μέρα στο κέντρο φιλοξενίας προσφύγων γίνεται σκοτωμός. Σύριοι με Σύριους. Ιρακινοί μα Ιρακινούς. Αφγανοί με Αφγανούς. Δεν ησυχάζουν τα παιδιά. Σκοτώνονται και στο αλλοιώς, οι μεν με τους δε, οι δε με τους μεν, όχι μόνο μεταξύ τους.\nΤΑ ΛΕΦΤΑ, ΡΕ, ΓΙΑ ΤΟΥΣ ΠΡΟΣΦΥΓΕΣ ΠΟΥ... ΕΙΝΑΙ;\nΝα μιλήσουμε ψυχρά. Σε κουβέντα που έχει σχέση με φράγκα, αφήνεις στην άκρη όλα τ’ άλλα. Μιλάμε για τους πρόσφυγες. Και για τις εκατοντάδες εκατομμύρια (!!!) ευρώ που για πάρτη τους ξοδεύτηκαν.\nΠΑΡΑΓΙΝΑΝ ΑΝΤΙΡΑΤΣΙΣΤΕΣ ΟΙ ΓΕΡΜΑΝΟΙ!\nΟ αρχιερέας του διεθνούς κινήματος του ρατσισμού είναι ο Αδόλφος Χίτλερ. Ο Πάπας και πατριάρχης μαζί του ρατσισμού, πρώτα ενάντια των Εβραίων και μετά των ομοφυλοφίλων και των τσιγγάνων.


Ο δικός μας πόλεμος - Παντολέων Φλωρόπουλος\nΑπό Παντολέων Φλωρόπουλος / Σχόλια / 7 Απριλίου, 2022 7 Απριλίου, 2022\nΓεννήθηκα πέντε χρόνια, πέντε μήνες και δέκα μέρες μετά τις 29 Αυγούστου 1949, μετά το τέλος του αιματηρού εμφυλίου.\nΜεγάλωσα δηλαδή με τις νωπές ακόμα πληγές που άφησε πίσω της η στρατιωτική σύγκρουση των δύο στρατοπέδων, της δεξιάς και της αριστεράς.\nΘυμάμαι παιδί τις ιστορίες φρίκης που έλεγαν οι γερόντισσες στο αγνάντι, όπου μαζεύονταν το βραδάκι στη ραχούλα και κουβέντιαζαν νομίζοντας ότι τα παιδιά, εμείς, δεν καταλαβαίνουμε απ’ αυτά.\nΘυμάμαι το μίσος ανάμεσα σε οικογένειες. Θυμάμαι ακόμα το μίσος ανάμεσα σε μέλη οικογενειών.\nΜεγαλώνοντας, μέχρι που έφτασα στη μέση ηλικία, δεν φανταζόμουν, δεν θυμάμαι να φαντάστηκα ποτέ, ότι εκείνο το μίσος, εκείνον τον διχασμό ανάμεσα σε οικογένειες από το ίδιο χωριό, ανάμεσα σε μέλη οικογενειών από το ίδιο σπίτι, δεν πίστεψα ποτέ ότι θα το ζήσω ξανά, νομίζοντας ότι “ο κόσμος πάει μπροστά”.\nΑμ δε που πάει μπροστά…\nΠολλές φορές αποδείχτηκε στην Ιστορία ότι πάει προς τα πίσω.\nΆρχισα να συνειδητοποιώ την αντιπαράθεση των στρατοπέδων αρχικά με την σύγκρουση των οπαδών των ποδοσφαιρικών Ομάδων. Τη σύγκρουση εκείνη όμως – ανυποψίαστος τότε – την έλεγα ακόμα και χαριτωμένη.\nΤώρα ξέρω ότι δεν ήταν. Όταν οι Ολυμπιακοί αποκαλούσαν Βούλγαρους τους Παοκτζήδες, όχι, δεν ήταν.\nΞέρω επίσης ότι δεν φταίνε οι Ομάδες γι’ αυτό. Ούτε το ποδόσφαιρο. Απλά, οι οπαδοί, έκαναν την Ομάδα θρησκεία τους και, όπως είχαν ήδη εκπαιδευτεί από αυτήν, λειτουργούσαν σαν τους νεοφώτιστους χριστιανούς που έσπασαν τ’ αγάλματα των θεών, κατεδάφισαν τους ναούς και τ’ αρχαία θέατρα, ή σαν τους νεοφώτιστες μουσουλμάνους που έσφαζαν τους απίστους για να πάνε στον παράδεισο, όπου καθέναν από τους σφαγείς τον περίμεναν, λέει, 72 ουρί…\nΤα μέλη της μάζας έχουν βιωματική ανάγκη να πολεμήσουν. Δεν ξεδιψούν με νερό, αλλά με αίμα. Κι επειδή δεν έχουν άλλο άλλοθι για να πολεμούν μεταξύ τους, χρησιμοποιούν τη σημαία της Ομάδας για να ενταχθούν στο ένα στρατόπεδο που βρίσκεται σε πόλεμο με το άλλο.\nΈχει να κάνει με την άγρια επιβεβαίωση της ύπαρξής τους. Σαν τον μεσήλικα που ψάχνει συλφίδες για να επιβεβαιώσει τον ανδρισμό του.\nΑνακάλυψα στην διάρκεια της μεταπολίτευσης ότι τα μέλη της μάζας αυτό το άλλοθι, το ίδιο ακριβώς άλλοθι, το βρήκαν στα κόμματα. Θυμάστε υποθέτω τα μπλε, τα πράσινα και τα κόκκινα καφενεία.\nΠαρά ταύτα, οι ποδοσφαιρικοί και οι κομματικοί πόλεμοι της εποχής εκείνης υπολάνθαναν μέχρι το 2010, όταν – θα το θυμάστε – “πέσαμε από τα σύννεφα”.\nΤο “Κίνημα των Αγανακτισμένων” που φούντωσε το 2011 εγκαινίασε το άκρατο πισωγύρισμα που κρατάει ακόμα σήμερα, το 2022.\nΑπολίτικες μάζες πολιτών, αδιάφοροι μέχρι τότε, απαθείς για τα πολιτικά δρώμενα και αμαθείς για την οικονομία, μικρές ή μεγαλύτερες κοινότητες που ανακάλυπταν μια κυνική πια και ωμή πραγματικότητα, χωρίς κανένα εφόδιο για να ερμηνεύσουν τα αιφνίδια φαινόμενα, επιδόθηκαν στο μόνο που ήξεραν καλά: Την ύβρη.\nΟ διχασμός του εμφυλίου σηκώθηκε από τον τάφο του και περπατούσε σαν αιμοβόρο ζόμπι ανάμεσά μας.\nΣτην δεκαετία που ακολούθησε, γνωρίσαμε τρεις μοχθηρούς διχασμούς του λαού:\nΟ πρώτος εκφράστηκε με τους αντιμνημονιακούς εναντίον των μνημονιακών που μιλούσαν με όρους του εμφυλίου: Γερμανοτσολιάδες, δοσίλογους, προδότες και βάλε…\nΔεν πρόλαβε να τελειώσει αυτό το κακό, ήρθε ο δεύτερος διχασμός: Οι αντιεμβολιαστές εναντίον των εμβολιασμένων. Η Εκκλησία αισθάνθηκε ότι πρέπει ν’ αμυνθεί απέναντι στον σατανά.\nΔεν πρόλαβε να κατακάτσει ο κουρνιαχτός από την δεύτερη αυτή “σφραγίδα της αποκάλυψης”, τέλη Φεβρουαρίου 2022 ήρθε ο τρίτος διχασμός: Οι Ρωσόφιλοι εναντίον του Ουκρανόφιλων.\nΗ μελέτη αυτής της συμπεριφοράς λέει ότι… δε μπορούμε χωρίς πόλεμο. Ο πόλεμος στην Ουκρανία άρχισε και θα τελειώσει. Ο δικός μας πόλεμος όμως είναι μόνιμος. Δεν τελειώνει ποτέ. Εκδηλώθηκε για πρώτη φορά μόλις δύο χρόνια μετά την έναρξη της επανάστασης του 1821.\nΣυμβαίνει. Με άλλες ετικέτες κάθε φορά, με άλλο άλλοθι, αλλά με την ίδια “λογική”, με την ίδια σφοδρότητα, έρχεται και ξανάρχεται. Πάντα ο ίδιος. Με το ίδιο καταστροφικό αποτέλεσμα.\nΚαι μπορεί στον δικό μας πόλεμο να μη βιάζονται τώρα γυναίκες και παιδιά, μπορεί να μην εκτελούνται άμαχοι δεμένοι πιστάγκωνα, όπως στην Ουκρανία, βιάζονται όμως και δολοφονούνται καθημερινά υπολήψεις και συνειδήσεις. Κι αυτό είναι πολύ χειρότερο.\nΌποιος γλίτωσε από το πρώτο τσουνάμι, πνίγηκε στο δεύτερο, και όποιος διασώθηκε από τα δύο προηγούμενα, πνίγεται αράδα στο τρίτο, λες και βάλθηκαν οι ουρανοί να μη γλιτώσει κανένας από το γκρεμοτσάκισμα.\nΚοιτάξτε γύρω σας. Ποιους βλέπετε;\nΌποιον και να δείτε, δικό σας ή ξένο, έχετε έναν τουλάχιστο λόγο για να τσακωθείτε μαζί του: Ανήκει σε κάποιο από τα αντίπαλα στρατόπεδα…\nΘυμάμαι τώρα πάλι τις ιστορίες φρίκης που έλεγαν οι γερόντισσες στο αγνάντι, όπου μαζεύονταν το βραδάκι στη ραχούλα και κουβέντιαζαν νομίζοντας ότι τα παιδιά, εμείς, δεν καταλαβαίνουμε απ’ αυτά.\nΘυμάμαι το μίσος ανάμεσα σε οικογένειες. Θυμάμαι ακόμα το μίσος ανάμεσα σε μέλη των οικογενειών.\nΔεν διχάζονταν η Ελλάδα. Διχαζόταν το χωριό. Διχάζονταν οι ρούγες. Διχάζονταν τα σπίτια, οι οικογένειες.\nΤώρα διχαζόμαστε με τον ίδιο μας τον εαυτό.\nΤον βάζω απέναντι και τον γρονθοκοπώ.\nΓιατί δε γράφεις ρε;\nΓιατί δεν ξιφουλκείς;\nΓιατί δε σταυρώνεσαι;\nΦτάνει άραγε να μένεις έξω και από τα δύο στρατόπεδα;\nΘυμήσου: Κανένας δε μπόρεσε να το κάνει στον εμφύλιο. Έπρεπε να διαλέξει στρατόπεδο.\nΣήμερα, όποιος αρνείται να διαλέξει στρατόπεδο, είναι χειρότερος από τον εχθρό και των δύο.\nΤον σέρνουν αιμόφυρτο και οι δύο.\nΕίναι η στιγμή της βουβής συμμαχίας τους.\nΓιατί και οι δύο είναι οι όψεις του ιδίου νομίσματος.\nΕδώ και δέκα χρόνια γυρίσαμε σ’ εκείνον τον παλιό εφιάλτη. Αν σήμερα βιάζονται στην Ελλάδα μόνο υπολήψεις και δολοφονούνται οι συνειδήσεις μας, αύριο, μαθηματικά, νομοτελειακά, θα έρθει και για μας (όπως στην Ουκρανία) η στιγμή που θα βιάζονται και θα δολοφονούνται τα δικά μας παιδιά, οι δικοί μας άμαχοι.\nΒεβαιότατα δε μπορούμε να κάνουμε τίποτα για να σταματήσει ο πόλεμος στην Ουκρανία. Βεβαιότατα όμως θα μπορούσαμε να κάνουμε πολλά για να μην αρχίσει πάλι ο πόλεμος στα δικά μας χωράφια.\nΑν, όντως, δε μπορούμε να κάνουμε τίποτα για τίποτα, ο λαός ξέρει με ακρίβεια τι μέλλει γενέσθαι και το λέει ξεκάθαρα: “Είν’ αλάργα το σκοτάδι, κλείσ’ τα μάτια να το δεις”.


Αγροτικός Οίκος Σπύρου: Άνοδος σε πωλήσεις και κέρδη εννεαμήνου | Business Daily\n03 Δεκ 2021 19:25 Ανανεώθηκε: 19:39\nΉπια άνοδο σημείωσαν τα οικονομικά μεγέθη της Αγροτικός Οίκος Σπύρου για το εννεάμηνο του 2021. Το αναμορφωμένο EBIT της εταιρείας για το 9μηνο ανήλθε σε 851.004 ευρώ έναντι 839.295 για την αντίστοιχη περίοδο για το 2020, ενώ το αναμορφωμένο EBITDA για το εννιάμηνο ανήλθε σε 1.272.996 ευρώ έναντι 1.270.129 ευρώ για την αντίστοιχη περίοδο.\nΟι Πωλήσεις της εταιρείας για το εννιάμηνο του 2021 ανήλθαν σε ευρώ 10.802.110 έναντι 10.399.785 για την αντίστοιχη περίοδο για το 2020, ενώ για το γ' τρίμηνο του 2021 σε 2.367.848 έναντι 2.096.150 για την αντίστοιχη περσινή περίοδο.\nΗ εταιρεία αναγνωρίζει ότι λόγω της διαφαινόμενης αύξησης του κόστους ενέργειας, τα βασικά οικονομικά της μεγέθη θα επηρεαστούν σημαντικά το επόμενο διάστημα και καταβάλει κάθε δυνατή προσπάθεια ώστε να ελαχιστοποιήσει την επίπτωση αυτή. Επίσης, συνεχίζοντας την υπεύθυνη στάση απέναντι στην πανδημία παρακολουθεί τις ανακοινώσεις των αρμόδιων φορέων και εφαρμόζει πλήρως τις οδηγίες τους προς όφελος των εργαζομένων, των πελατών και των προμηθευτών της.\nΕπιπροσθέτως, αναπροσαρμόζει τα βραχυπρόθεσμα επιχειρηματικά της πλάνα απεικονίζοντας στις οικονομικές της καταστάσεις τις πιθανές επιπτώσεις από αυτές τις αναπροσαρμογές. Τέλος, παρακολουθεί στενά την εξέλιξη της ισοτιμίας ευρώ / τουρκικής λίρας αφού λόγω της θυγατρικής της στην γειτονική χώρα είναι εκτεθειμένη σε πιθανούς συναλλαγματικούς κινδύνους.\n12 Νοε 2021 16:05


Πόθεν Έσχες: Εκπνέει η προθεσμία για τις δηλώσεις υπόχρεων για το 2020 – Nantia Report\nΟι υπόχρεοι δήλωσης «Πόθεν Έσχες» θα πρέπει να καταθέσουν τη δήλωσή τους για το 2020, ηλεκτρονικά, μέχρι την ερχόμενη Κυριακή 28 Φεβρουαρίου 2021, οπότε και εκπνέει η παράταση που έχει δοθεί\nΣτην εφαρμογή ηλεκτρονικής υποβολής “pothen.gr”, οι υπόχρεοι υποβολής δήλωσης «Πόθεν Έσχες», θα πρέπει να είναι εξαιρετικά προσεκτικοί για την υποβολή της σχετικής δήλωσης. Στην ηλεκτρονική φόρμα, θα πρέπει να επιλέξουν σωστά το έτος αλλά και το είδος (αρχική – ετήσια) της δήλωσης που θέλουν να υποβάλλουν, καθώς η εκ παραδρομής λανθασμένη επιλογή τους, δεν εκπληρώνει τη σχετική τους υποχρέωση.\nΌπως διευκρινίζεται, «Την ένδειξη Αρχική Δήλωση 2020, επιλέγουν οι υπόχρεοι που για πρώτη φορά αποκτούν την ιδιότητα που τους καθιστά υπόχρεους. Η δήλωση υποβάλλεται εμπρόθεσμα εντός 90 ημερών από την απόκτηση της ιδιότητας αυτής και περιλαμβάνει τα περιουσιακά στοιχεία του υπόχρεου κατά την ημερομηνία απόκτησης της ιδιότητας υπόχρεου και όχι κατά την ημερομηνία υποβολής της Αρχικής Δήλωσης.\nΟι Φορείς Υπόχρεων υποβολής ΔΠΚ & ΔΟΣ, παρακαλούνται να κοινοποιήσουν το παρόν σε όσους έχουν συμπεριληφθεί στην κατάσταση υπόχρεων, προκειμένου να λάβουν γνώση ενυπόγραφα για την υποχρέωσή τους, καθόσον για µη υποβολή, ή υποβολή ανακριβούς, ή ελλιπούς δήλωσης περιουσιακής κατάστασης προβλέπονται από το ν. 3213/2003 ποινικές κυρώσεις, ενώ για την εκπρόθεσμη υποβολή απαιτείται πλέον η πληρωμή του σχετικού παραβόλου (αρθρ. 6 παρ.1 ν.3213/2003 όπως ισχύει)».\nΥ.Ε.Φ.Κ.Κ: Αίτημα για αναβάθμιση του υλικοτεχνικού εξοπλισμού που διαθέτουν


Νεφροπαθείς και μεταμοσχευμένοι Ελλάδας: Νυχτερινή αιμοκάθαρση : τι είναι , και τι προσφέρει στον ασθενή\nσε αιμοκάθαρση πεθαίνουν κάθε χρόνο, οι περισσότεροι από καρδιαγγειακή νόσο.\nΟι παρεμβάσεις που μειώνουν τον κίνδυνο καρδιαγγειακής νόσου στο γενικό πληθυσμό έχουν λιγότερη επιτυχία με ασθενείς σε αιμοκάθαρση, υποδηλώνοντας ότι μπορεί να υπάρχουν μοναδικοί μηχανισμοί εξέλιξης της καρδιαγγειακής νόσου σε ασθενείς με προχωρημένη νόσο των νεφρών. Η ίδια η διαδικασία αιμοκάθαρσης, ειδικά όταν πραγματοποιείται σε ένα συμβατικό πρόγραμμα 12 ώρες την εβδομάδα, μπορεί να προωθήσει ή και να επιδεινώσει την καρδιαγγειακή νόσο.\nΣε μια μελέτη που δημοσιεύθηκε πρόσφατα στο Canadian Journal of Cardiology, μια ομάδα με επικεφαλής τον Δρ. Ron Wald και Andrew Υan του Νοσοκομείου Saint Michael συνέκριναν το πάχος του τοιχώματος της καρδιάς σε ασθενείς οι οποίοι ακολουθούσαν νυχτερινή ενδονοσοκομειακή αιμοκάθαρση και εκείνων που παρέμειναν σε συμβατική αιμοκάθαρση. Βρήκαν ότι σε σύγκριση με τη συμβατική αιμοκάθαρση, η ενδονοσοκομειακή νυκτερινή αιμοκάθαρση συσχετίστηκε με μια «σημαντική μείωση» της μάζας της αριστερής κοιλίας μετά από ένα έτος. Η αριστερή κοιλία βρίσκεται στον κάτω αριστερό θάλαμο της καρδιάς, η οποία αντλεί το αίμα έξω στην αορτή και στο υπόλοιπο του σώματος.\nΤο μέγεθος ή η μάζα της αριστερής κοιλίας είναι ένας σημαντικός παράγοντας κινδύνου στην καρδιαγγειακή νόσο, καθώς η αύξηση της μάζας σχετίζεται άμεσα με τη καρδιαγγειακή νόσο και περισσότερους θανάτους από αυτή την αιτία. Η σημαντική, μείωση στην μάζα της αριστερής κοιλίας έχει συσχετιστεί με χαμηλότερο κίνδυνο καρδιαγγειακών παθήσεων όπως η καρδιακή ανεπάρκεια, καρδιακή προσβολή και το εγκεφαλικό επεισόδιο.\nΗ μελέτη διαπίστωσε επίσης μια τάση προς μείωση της αρτηριακής πίεσης ανάμεσα στους ασθενείς που λάμβαναν νυχτερινή ενδονοσοκομειακή αιμοκάθαρση ,σε σύγκριση με τη συμβατική αιμοκάθαρση καθώς και χαμηλότερα επίπεδα φωσφορικών στο αίμα, ένα άλλο δείκτη των ανεπιθύμητων καρδιαγγειακών συμβαμάτων. Οι ασθενείς που λαμβάνουν συμβατική αιμοκάθαρση 12 ώρες την εβδομάδα, πραγματοποιούν τρείς συνεδρίες των τεσσάρων ωρών, ενώ η ενδονοσοκομειακή νυκτερινή αιμοκάθαρση παρέχει διπλάσιο χρόνο – οχτώ ώρες σε καθεμία από τις τρεις νύχτες.\nΕπιμέλεια κειμένου Ανώνυμος στις 18:20


Η «Εθνότητα» και οι «Φαντασιακές Γεωγραφίες» του Κράτους του Ισραήλ: Η πολιτική που αποκαλύπτει μια υφέρπουσα προσάρτηση της Παλαιστινιακής γης\n141-2016 ΔΟΜΠΑ ΕΛΕΝΗ .pdf (774.9Kb)\nΑραβο-Ισραηλινή Σύγκρουση ; Ισραήλ--Πολιτική και διακυβέρνηση ; Ισραήλ--Σχέσεις--Παλαιστίνη ; Οριενταλισμός\nΕθνότητες ; Φαντασιακές Γεωγραφίες ; Σιωνισμός ; Μετανάστευση ; Πολιτική του Ισραήλ\nThe conflict between Israelis and Palestinians has multiple dimensions. Following a certain policy, the Israelis are trying to lead the Palestinians to flee and to annex their land in the state of Israel. The annexation of these territories is necessary for Israelis to enable them to maintain their identity as a nation. Alongside the settlements and the barrier, Israelis have created a broader expansionary policy based on movements that emphasize other features that highlight the status of their nation as an ethnie. This policy is based on the framework of an imaginary geography which characterizes the cultural and historical construct they have created around the relationship of the nation with the land of Palestine and codes and rules of Orientalism to establish the pretext of “security”. The present study focuses on these data on the basis of the views of Anthony Smith for the Ethnie and of Edward Said on Orientalism and Imaginative Geographies.\nΗ σύγκρουση μεταξύ Ισραηλινών και Παλαιστινίων έχει πολλαπλές διαστάσεις. Ακολουθώντας μια συγκεκριμένη πολιτική, οι Ισραηλινοί προσπαθούν να οδηγήσουν τους Παλαιστίνιους σε φυγή και να προσαρτήσουν τη γη τους στο κράτος του Ισραήλ. Η προσάρτηση των εδαφών αυτών είναι αναγκαία για τους Ισραηλινούς, ώστε να μπορέσουν να διατηρήσουν την ταυτότητά τους ως έθνος. Παράλληλα με τους εποικισμούς και το τείχος, οι Ισραηλινοί έχουν δημιουργήσει μια ευρύτερη επεκτατική πολιτική που βασίζεται σε κινήσεις που δίνουν έμφαση σε άλλα χαρακτηριστικά που αναδεικνύουν την κατάσταση του έθνους τους ως εθνότητα. Η πολιτική αυτή βασίζεται στο πλαίσιο μιας φαντασιακής γεωγραφίας η οποία χαρακτηρίζει την πολιτιστική και ιστορική δομή που έχουν δημιουργήσει γύρω από τη σχέση του έθνους με τη γη της Παλαιστίνης και κώδικες και κανόνες του Οριενταλισμού ώστε να αποδείξουν το πρόσχημα της "ασφάλειας". Η παρούσα μελέτη επικεντρώνεται σε αυτά τα δεδομένα με βάση τις απόψεις του Anthony Smith περί της Εθνότητας και του Edward Said ως προς τον Οριενταλισμό και τις Φαντασιακές Γεωγραφίες.


Ζήνα Λυσάνδρου: Ταξιδιωτικό-Μέρος Α-Dreamtrip\nanagnostria 30 Απριλίου 2014 - 5:58 π.μ.\nΠολύ ενδιαφέρουσα περιγραφή. Είναι σαν να ταξιδεύουμε μαζί σου, αγαπητή Ζήνα. Περιμένω τη συνέχεια.\nΖήνα Λυσάνδρου 1 Μαΐου 2014 - 1:12 μ.μ.\nΚίκα μου, καλωσόρισες. Το ήξερα ότι εσύ θα μου έκανες σχόλιο. Σε ευχαριστώ πολύ. Έχω ετοιμάσει τη συνέχεια. Θα το κάνω μικρές αναρτήσεις, όπως μου έχεις εισηγηθεί.Πιο πολύ φωτογραφίες και λιγότερα σχόλια. Καλό βράδυ.


Ηλεκτροκίνητο Παιδικό Αυτοκίνητο Style Audi Q5 12V ΧΜΧ-805 Κόκκινο - buyeasy.gr\nΗλεκτροκίνητο Style Audi Q5 12V ΧΜΧ-805 Κόκκινο\nΗλεκτροκίνητο παιδικό αυτοκίνητο Audi Q5 12V με πολύ δυναμικό σχεδιασμό και έντονο χρώμα που σίγουρα θα λατρέψουν οι επίδοξοι μικροί οδηγοί σας. Διαθέτει ανοιγόμενες πόρτες που βοηθούν την πρόσβαση του παιδιού. Για την κίνηση του φροντίζει 2 επαναφορτιζόμενες μπαταρίες 6V - 7Ah και 2 κινητήρες 35Watt με απόλυτο έλεγχο τηλεχειριστηρίου 2.4G Bluetooth, από τους γονείς σε περίπτωση που τα παιδιά δε μπορούν να φτάσουν στο πεντάλ του γκαζιού ή δε μπορούν να ελέγξουν καλά το αυτοκίνητο. Έτσι δίνεται η δυνατότητα να οδηγηθεί από το ίδιο το παιδί χρησιμοποιώντας τα χειριστήρια του αυτοκινήτου (πεντάλ και τιμόνι) ή από τον ένα γονιό μέσω του τηλεχειριστηρίου.\nΕξοπλισμός: Είσοδο MP3, ρυθμιζόμενη ένταση φωνής, μουσική, φώτα,\nΔιαστάσεις: 120 x 72 x 60cm.


Τελειώνει η διαβούλευση για τις δημοπρασίες - EnergyIn\nΤελειώνει η διαβούλευση για τις δημοπρασίες\nΠλησιάζει η 15η Σεπτεμβρίου, οπότε ολοκληρώνεται η διαβούλευση της νέας πρότασης της ΡΑΕ για τον τρόπο λειτουργίας της αγοράς ενέργειας μέσω και των δημοπρασιών.\nΥπενθυμίζεται ότι στις 20 Φεβρουαρίου 2015 θα γίνει η πρώτη δημοπρασία ενέργειας από λιγνιτικά και υδροηλεκτρικά εργοστάσια της ΔΕΗ στο πλαίσιο της διαδικασίας που θέτει σε εφαρμογή η ΡΑΕ με στόχο την ανάπτυξη ανταγωνισμού στην αγορά ρεύματος.\nΈτσι λοιπόν με την εφαρμογή της πρότασης, οι ανεξάρτητοι προμηθευτές θα αποκτήσουν πρόσβαση στις φθηνότερες πηγές ηλεκτροπαραγωγής (λιγνίτης και υδροηλεκτρικά) που σήμερα εκμεταλλεύεται αποκλειστικά η ΔΕΗ .\nΣύμφωνα με τις προτάσεις της Αρχής, η τιμή πώλησης της ενέργειας θα προκύπτει από τη δημοπρασία αλλά θα ορίζεται τιμή εκκίνησης από τη ΡΑΕ.Οι δημοπρασίες θα αφορούν συνολικά το 30-35% της ετήσιας λιγνιτικής και υδροηλεκτρικής παραγωγής, ποσοστό που κατά τη ΡΑΕ εκτιμάται ότι είναι επαρκές, ώστε οι ανεξάρτητοι προμηθευτές να είναι σε θέση να αναπτύξουν ένα «μείγμα καυσίμων» αντίστοιχου μέσου κόστους ενέργειας με αυτό του κυρίαρχου παίκτη της αγοράς (ΔΕΗ), δίνοντάς τους τη δυνατότητα να τον ανταγωνιστούν ισοδύναμα στην αγορά λιανικής.\nΣτόχος του εγχειρήματος βέβαια, είναι να μειωθεί η τιμή ρεύματος στον τελικό καταναλωτή.Αυτό αναφέρεται και στο κείμενο διαβούλευσης που έδωσε στη δημοσιότητα η ΡΑΕ.:«Οι προμηθευτές, οι οποίοι θα αποκτούν δικαιώματα χρήσης των ρυθμιζόμενων προθεσμιακών προϊόντων, αναμένεται ότι θα μετακυλίουν το οικονομικό όφελος που προκύπτει από τη χρήση τους στους εγχώριους πελάτες λιανικής, στη βάση του προφίλ κατανάλωσης της κάθε κατηγορίας καταναλωτή, λαμβάνοντας υπ’ όψη την υφιστάμενη κατάσταση, όσον αφορά το επίπεδο των τιμολογίων λιανικής κάθε πελάτη και τις συνθήκες ανταγωνισμού που θα δημιουργηθούν μεταξύ των προμηθευτών».\nΣτο πλαίσιο της ανάπτυξης υγιούς ανταγωνισμού, προωθείται όπως γνωρίζουμε και οι ρυθμίσεις για τη δημιουργία της λεγόμενης μικρής ΔΕΗ, με την απόσχιση και πώληση μονάδων ηλεκτροπαραγωγής και αντίστοιχου μεριδίου στη λιανική.\nΚαλές οι ασκήσεις επί χάρτου βέβαια,ελπίζουμε να πάνε όλα καλά για το συμφέρον των καταναλωτών βέβαια…\nπροηγούμενο Χρειάζεται "άμυνα" για το φυσικό αέριο\nεπόμενο Πλησιάζουν οι "εξυπνοι" μετρητές


MASHA GDE: sexiest escort girl from Athens (Greece)\n/ MASHA GDE\nThe Russian Masha escort is the perfect beauty with legs, chest and spittle ready to end up in a mighty orgasm. For the few chosen to have the luck and the pleasure of making love with her, Masha is something else.\nTall with huge breasts waiting for you to fantasize and do almost everything!\nMake an appointment now for instant pleasure!\nEXTRA ESCORT SERVICES\nLIGHT SUBMISSION +20€\nAdd a reviewView MASHA GDE reviews\nitalpunter Post Date: 2017-10-10\n2017-10-10 60 min Athens\nThe girl is exactly the one in the pictures, even if, when we met, she was much more casual dressed.\nThe physical description matches 100% reality, but she does not kiss at all and she does not speak any English word. Conversation was terrible: we were using the mobile translator to understand each other. No comment.\nNEW Post Date: 2017-10-02\n2017-10-01 60 min Athens\nΞεθάρρεψα και είπα να πάω για το 3 στα 3 αλλά όχι … Η masha δεν είναι αυτό που πιστεύεις βλέποντας τις φωτογραφίες. Είναι σχετικά κοντά ή ήταν κάποτε έτσι.. 1.75 με το τακούνι μπορεί, χωρίς αυτό.. πρόσωπο σχετικά επεξεργασμένο 10% επιεικώς για να μην πώ 20% τουλάχιστον.. Στήθος φυσικό μεγάααλο αλλά πλαδαρό. Σωματικά αφαιρώντας τα ρούχα είναι γεματούλα στην κοιλιά και περιφέρεια όχι και τόσο σουλουπωμένη. Στον αγώνα πίπα ΟΚ σκέτο. Φιλί δεν δίνει. Χάδια κτλ χλομό. Κατευθείαν στο κρεβάτι αλλά χωρίς κα΄τι να σε ενθουσιάζει. Σεξ.. παιδιά κοιτάχτε θα πω την αλήθεια είχα ξενερώσει όποτε δεν περίμενα πως εκεί θα ήταν εξαιρετική. Αυτά. Κρίμα. Μου χάλασε το σερί. Πάντως προτείνω στα πρακτορεία να ανεβάζουν φωτογραφίες χωρίς φοτοσοπ.. είναι προτιμότερο να διαλέγουμε από την αρχή αυτό που μας αρέσει.. όχι τίποτε άλλο χάσιμο χρόνου και προσδοκιών… τα χρήματα θα τα δώσουμε σε κάποια άλλη έτσι κι αλλιώς\nEscort - Escort from Greece - MAIRY GDE\nEscort - Escort from Greece - ΒΑΒΕ KIRA GDE\nEscort - Escort from Greece - Alena\nEscort - Escort from Greece - DIANA GDE\nEscort - Escort from Greece - ZARA GDE\nEscort - Escort from Greece - POLINA GDE\nEscort - Escort from Greece - Sofi\nEscort - Escort from Greece - Marta\nEscort - Escort from Greece - Bella\nEscort - Escort from Greece - Nikole


Αλόνσο: "Κλείνω τα 40 αλλά νιώθω σαν να είμαι 25" - TIPOS.GR\nΑλόνσο: “Κλείνω τα 40 αλλά νιώθω σαν να είμαι 25”\n29 Ιουλίου, 2021 29 Ιουλίου, 2021 Κυριακή Κανονίδου\nΟ Φερνάντο Αλόνσο την Πέμπτη (29/7) συμπληρώνει το 40ό έτος της ηλικίας του, αλλά υποστηρίζει πως έχει τις δυνατότητες και το κίνητρο που είχε στα 25 του χρόνια για να κερδίσει ξανά στη Formula 1. Πιθανότατα η επιλογή να αναφερθεί στην ηλικία των 25 ετών να μην ήταν τυχαία από τον Ισπανό, καθώς στα 24-25 χρόνια του κέρδισε τα δύο διαδοχικά του παγκόσμια πρωταθλήματα στη Formula 1 με τη Renault (νυν Alpine), τη διετία 2005-’06.\nΟ Αλόνσο, που θα γιορτάσει την Πέμπτη τα γενέθλιά του στην πίστα του Hungaroring, στο πλαίσιο του 11ου φετινού GP της Formula 1 στη Βουδαπέστη της Ουγγαρίας, είναι ο δεύτερος γηραιότερος εν ενεργεία οδηγός της F1, πίσω από τον 41χρονο Κίμι Ράικονεν που αγωνίζεται με την Alfa Romeo. Και, θυμίζουμε, ο Ισπανός θα μείνει στην Alpine και το 2022, και φιλοδοξεί να συνεχίσει τουλάχιστον μέχρι το τέλος του ’24.\nΠαρά τους περιορισμούς που αναμφίβολα θέτει η ηλικία, τη διετή του απουσία τα τελευταία ισάριθμα χρόνια από τη F1 και τον τραυματισμό του στο σαγόνι το περασμένο χειμώνα (έπειτα από ατύχημα καθώς γυμναζόταν κάνοντας ποδήλατο), ο Φερνάντο ξεπέρασε τη δυσκολία της προσαρμογής στο μονοθέσιο της Alpine στα πρώτα 6 φετινά GP και τώρα η απόδοσή του αναμφίβολα θυμίζει τον Αλόνσο του 2005.\nΣε ερώτηση για το πέρασμά του στα 40, στο Hungaroring, ο Ισπανός αστειεύτηκε: “Θα κάνω ηλιοθεραπεία, θα ξυριστώ και θα δείχνω πολύ νέος!”. Και συνέχισε: “Εντάξει, εννοώ ότι θα είναι ένας φυσιολογικός αγώνας για μένα, και νιώθω ωραία. Ειλικρινά, μετά το ατύχημα στο ξεκίνημα της χρονιάς, στους δύο πρώτους αγώνες είχα εν μέρει λίγο από το στρες της επιστροφής στο σπορ.\nΑνησυχούσα για το σαγόνι, για τον ώμο επίσης που είχα τραυματίσει ελαφρά, αλλά τώρα είμαι σούπερ, σούπερ γυμνασμένος και βρίσκομαι στο 200%. Οπότε, το GP της Ουγγαρίας είναι ένας ακόμα αγώνας. Θα κόψουμε μια τούρτα. Αλλά, πέρα από αυτό, θα είναι ένα ακόμη φυσιολογικό τριήμερο. Νιώθω 25. Ό,τι αριθμό και να δείχνει το διαβατήριό μου, δεν αισθάνομαι έτσι”.\nΚαι συνέχισε: “Δεν αισθάνομαι 40. Ίσως κάποια μέρα ξυπνήσω και νιώθω λυπημένος για την ηλικία μου, αλλά τώρα δεν νομίζω ότι έχει ιδιαίτερη σημασία. Ευτυχώς, στο σπορ μας το ρολόι είναι το αφεντικό και πρέπει να είσαι σε μια αποδεκτή κατάσταση. Διότι αν είσαι άρρωστος ή αν φοράς γυαλιά για να διαβάσεις… Τίποτα από αυτά δεν έχει συμβεί σε μένα ως τώρα και δεν νομίζω ότι θα συμβεί. Θα συνεχίζω όσο μου το επιτρέπει το σώμα μου, διασκεδάζω και είμαι ανταγωνιστικός”.\nΛίγες μέρες νωρίτερα, ο Αλόνσο είχε δηλώσει ότι η «φωτιά» μέσα του για νέες επιτυχίες στη F1 καίει ακόμη δυνατή – απαντώντας σε ερώτηση αν “ξέμαθε” να κερδίζει: “Αυτή είναι μια καλή ερώτηση και την έχω κάνει και στον εαυτό μου. Αλλά δεν νομίζω. Το θέμα είναι ότι τώρα βρίσκομαι σε μια θέση που δεν μπορώ να τερματίζω ούτε δεύτερος. Δεν είμαι σε θέση να μάχομαι.\nΚαθώς λοιπόν δεν βρίσκεσαι σε τέτοια θέση, έχεις άλλες προκλήσεις και άλλους ρεαλιστικότερους στόχους σε κάθε αγωνιστικό τριήμερο – να τερματίσεις όγδοος, να μπεις στο Q3, έχεις αυτές τις μικρές προσδοκίες. Αλλά όταν φύγω από τη F1 και ασχοληθώ με άλλες δραστηριότητες, το ηφαίστειο θα είναι ακόμα μέσα μου. Αν έχω τη δυνατότητα να κερδίζω στο τένις ή στο πινγκ-πονγκ, δεν αλλάζει τίποτα”, κατέληξε ο 40χρονος, πλέον, Αλόνσο.\nPhoto credits: Alpine Racing Media\nΟλυμπιακός: Ξεκίνησε η διάθεση για τα εισιτήρια του αγώνα της Τρίτης (3/8) με τη Λουντογκόρετς


Αναγκαστική προσγείωση αεροσκάφους λόγω σεξουαλικής παρενόχλησης | HuffPost Greece\n19/10/2018 15:42 EEST | Updated 19/10/2018 16:18 EEST\nΠολλά έχουν συμβεί εν ώρα πτήσης, όμως το να προσγειωθεί αεροπλάνο λόγω σεξουαλικής παρενόχλησης, δεν έχει ξανασυμβεί.\nΣύμφωνα με το δημοσίευμα του Business Insider, ένα αεροπλάνο της αεροπορικής εταιρίας SouthWest αναγκάστηκε σε προσγείωση την Τρίτη, όταν ένας άνδρας δεν σταματούσε να αγγίζει την συνεπιβάτισσα του χωρίς την θέληση της.\nΟ Τζάστιν Ράιλι Μπράφορντ, ετών 29, τοποθετούσε συνεχώς το χέρι του πάνω στο πόδι της γυναίκας επιβάτισας δίπλα του και παρά τις αντιδράσεις της εκείνος συνέχιζε να την αγγίζει απαντώντας της «Μη λες όχι σε μένα».\nΤο πλήρωμα της άλλαξε αμέσως θέση μετά τη διαμαρτυρία της για τη συμπεριφορά του, όμως ο Μπράφορντ άρχισε να φωνάζει για την μετακίνησή της και την πλησίαζε με το πρόσχημα να την κεράσει ποτό.\nΟι αεροσυνοδοί, ειδοποίησαν τον πιλότο για την απρεπή συμπεριφορά του Μπράντφορντ, με αποτέλεσμα το αεροπλάνο να προσγειωθεί άμεσα στον αεροδιάδρομο της Αλμπουκέρκης, στο Νέο Μεξικό.\nΣτην κατάθεση που έδωσε στην αστυνομία ο Τζάστιν, δήλωσε πως έβλεπε βιντεάκια μαζί με το θύμα στον υπολογιστή της και πίστευε πως και εκείνη τον φλέρταρε. Ωστόσο παραδέχτηκε πως βρισκόταν υπό την επήρεια ναρκωτικών κατά τη διάρκεια της πτήσης.\nΟ δράστης βρίσκεται αντιμέτωπος με 20 χρόνια φυλάκιση και καλείται να καταβάλει πρόστιμο 250.000 δολάρια.\nPLUS: σεξουαλική παρενόχληση πτήση πιλότος αναγκαστική προσγείωση


«Καμπάνα» 12 μηνών για τον γιατρό με το «φακελάκι» :: left.gr\n18:51 | 21.11.2014\nΗ υπόθεση αποκαλύφθηκε, ύστερα από καταγγελία που έκανε στην Υποδιεύθυνση Εσωτερικών Υποθέσεων Β. Ελλάδος ο γιος του 66χρονου. Σύμφωνα με τον καταγγέλλοντα, ο 51 ετών προϊστάμενός της οφθαλμολογικής κλινικής του νοσοκομείου Κατερίνης αξίωσε 300 ευρώ για να κάνει εγχείρηση καταρράκτη στον πατέρα του, παρακάμπτοντας -όπως αναφέρεται στη δικογραφία- τις διαδικασίες εξέτασης-εισαγωγής και τη λίστα αναμονής για τις επεμβάσεις στο συγκεκριμένο νοσοκομείο.\ntags: φακελάκι, γιατρός